Keskustelu:Bioetanoli

message: Mitenkä bioetanoli eroaa etanolista? Etanolia voidaan valmistaa öljypohjaisista raaka-aineista, mutta taitaa silti suurin osa tavallisestakin etanolista olla käymistuotetta eli bioetanolia. Etanoli artikkelissa on lisäksi käsitelty etanolia polttoaineena, joten näissä artikkeleissa on päällekkäistä tietoa. vilkapi 26. joulukuuta 2008 kello 18.17 (EET)
Kemistinä sanoisin, että ei eroa mitenkään. Etanolia voidaan toki valmistaa hapettamalla fossiilisista polttoaineista, mutta tässä ei olisi (taloudellisesti)  mitään järkeä.  Käytännössä kaikki etanoli valmistetaan käymisteitse hiilihydraateista.  Bio-hypetys on mennyt jo niin pitkälle, että jopa Wikipedian maalämpö artikkelissa todetaan vaakaputkistoissa pyörivän bioetanolia - ei siis etanolia, mikä kuitenkin on teknisesti ainoa olennainen seikka. Ei se, miten ko. etanoli on valmistettu. Wikipedian Bioetanoli artikkeli  pitäisi poistaa ja yhdistää etanoli-artikkeliin. Vaikkapa sitten omana alakohtanaan. Siinä voisi myös käsitellä etanolin bio-hypetystä ilmiönä.  –Kommentin jätti 84.249.199.25 (keskustelu) 16. Helmikuuta 2016
replies: text: Niinpä, joku voisi hieman selventää tuotakin, ehkä omana kappaleenaan. Jotenkin tulee väkisinkin mieleeni, että tässä tehdään taas asennemuokkausta käyttämällä bio-liitettä positiivisten mielleyhtymien luomiseksi asiassa, jossa sama sana ilman bio-liitettä on sama tuote ennen hypetyksen alkamista. Harmi. (Itse olen tuota etanoli-kokonaisuutta miettinyt jo yli 30 vuotta.) Seikku Kaita 12. lokakuuta 2010 kello 18.57 (EEST)
replies: text: :Etanoli = etyylialkoholi = bioetanoli.  Kannataisikohan artikkelin otsikko muuttaa vaikkapa muotoon "Etanoli polttoaineena" ja tuoda siihen "Etanoli"-artikkelin polttoainetekstit? Vaihtoehtona voisi olla artikkelin tietojen sisällyttäminen artikkeliin "Etanoli". Nyt on kaksi eri artikkelia samasta aiheesta; yhtä hyvin voisi vielä kirjoittaa kolmannenkin artikkelin otsikolla "Etyylialkoholi". --Jsu 29. huhtikuuta 2011 kello 12.52 (EEST)

text: :Bioetanoli on polttoaineena käytetystä etyylialkoholista käytetty merkkinointinimitys jossa "bio"-etuliitteellä haluttaneen korostaa etanola uusiutuvana energialähteenä. Artikkeli kannattanee aloittaa jotenkin tällä tiedolla ja siivota tekstistä pois "bio"-etuliitteet etanolista. Artikkelin otsikoksi sopinee "Etanolin käyttö polttoaineena". --Jsu 30. huhtikuuta 2011 kello 08.08 (EEST)

message: Muokkasin jo ennestään sekavaa kappaletta "Käyttö", toivon, että se on nyt selkeämpi ja informatiivisempi kuin ennen. Olisiko jollain aikaa miettiä tuo kappale kokonaan uusiksi?
Otin lähdevaatimuksen pois RE85:n avainlipun perästä. Kyseinen lähdevaatimus oli koulukirjaesimerkki turhasta, häiritsevästä ja perusteettomasta lähdevaatimuksesta. Katso käyttäjäsivuni. Seikku Kaita 12. lokakuuta 2010 kello 18.57 (EEST)
replies: text: Ei tuo ole mitenkään turha lähdepyyntö. RE85:n avainlippu ei ainakaan minulle ole mikään itsestäänselvyys. Suurempi ongelma ovat kuitenkin artikkelissa viljellyt, täysin lähteettömät numerotiedot. Mihin ne perustuvat, omaan päättelyyn vai lähteisiin - ja jos jälkimmäisiin, niin lähteet pitäisi ehdottomasti näkyä. --albval(keskustelu) 12. lokakuuta 2010 kello 21.13 (EEST)
replies: text: :Päästöjen vähenemisprosentti lähteistetty - tosin säästö käy ilmi karkeasti jo ainesuhteista, jos niihin ilman lähteitä uskoo... --Aulis Eskola 13. lokakuuta 2010 kello 19.08 (EEST)
thread_title:  Käyttö ja lähdepyynnöt